Revekka kifejezetten örömmel fogadott, már várták az érkezésemet.
A leírás pontos, de a helyszín sokkal szebb, mint amit a fotók mutatnak. Egy nagyon szép kis oázis a város szélén.
A szoba egyszerű, és nagyon tiszta, kényelmes ággyal. A kertben lehetőség van reggelizni, vagy délután egy italt, kávét meginni.
A vendéglátók szívélyesek és nagyon jó fejek! Minden nap érdeklődtek a programjaim felől, és ajánlottak további programokat a következő napokra. Nagyon örülök, hogy megtaláltam ezt a helyet és végül ezt választottam. A nyugati oldal látnivalói elérhető távolságban vannak, Chania városa, a Balos beach, és a gyönyörű Elafonissi is könnyen megközelíthetők, a Samaria szurdok hoz autóbusz és idegenvezetés is elérhető.
Nagyon jól éreztem magam Vassilis & Revekka panziójában, jó volt itt megpihenni a kirándulások között. Ajánlani fogom a nyugat-Krétára induló ismerőseimnek! :)